Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -2. …
28 พ.ค. 2562

Tactical Move
เดินเกมกลยุทธ์บ่าย
SET Index ปรับลดลง -2.57 จุด (-0.16%) ปิดภาคเช้าที่ 1,622.27 จุด ด้วยมูลค่าการซื้อขาย 30,726.31 ล้านบาท
Most Positive Impact: PTTGC (+0.99 จุด), BDMS (+0.76 จุด), GLOW (+0.36 จุด)
Most Negative Impact: BTSGIF (-0.79 จุด), CPALL (-0.66 จุด), SCC (-0.47 จุด)
ตลาดหุ้นไทยถูกแรงกดดันจากกลุ่มขนส่ง(-1.15 จุด) ธนาคาร(-0.68 จุด) และกลุ่มวัสดุก่อสร้าง(-0.65 จุด) ส่วนกลุ่มที่ปรับตัวเพิ่มขึ้น ได้แก่ กลุ่มปิโตรฯ(+1.21 จุด) และกลุ่มโรงพยาบาล(+0.65 จุด)
PTTGC ปรับตัวเพิ่มขึ้น 3.72% หลังมีการประกาศซื้อหุ้นคืน ด้วยวงเงินสูงสุดไม่เกิน 3.0 พันลบ. หรือคิดเป็นสัดส่วนประมาณ 1.1% ต่อหุ้นทั้งหมด (ไม่มากกว่า 50 ล้านหุ้น) เรามีมุมมองเป็นบวกต่อโครงการซื้อหุ้นคืนนี้ เพราะจะเป็นกันชนต่อ downside ที่อาจเกิดขึ้นในกรณีที่ราคาหุ้น PTTGC ต่ำกว่า 60.00 บาทได้เป็นอย่างดี แม้วันนี้ราคาหุ้นขึ้นมาตอบรับข่าวพอสมควรแต่เชื่อว่าราคาหุ้นยังมีโมเมนตัมไปได้ต่อ แนะนำซื้อเพื่อเก็งกำไร
แนวโน้มตลาดบ่าย
มุมมองตลาดบ่ายนี้ ช่วงเช้าดัชนีขึ้นไปทดสอบแถวบริเวณ 1,630 จุด แต่มีการอ่อนตัวลงมาเนื่องจากมีนักลงทุนบางส่วนแบ่งขายทำกำไรออกมาเพื่อลดความเสี่ยงก่อนเพื่อรอดูการจัดตั้งรัฐบาล คาดกรอบการเคลื่อนไหวที่บริเวณ 1,620-1,630 จุด อย่างไรก็ดีภาวะการลงทุนโดยรวมยังคงเอื้อต่อการฟื้นตัวของตลาด สถานการณ์สงครามการค้าเริ่มนิ่งขึ้น จีนไม่ได้มีการออกมาตรการตอบโต้ฝ่ายสหรัฐฯ และยังไม่มีมาตรการกระตุ้นเศรษฐกิจชุดใหม่เพราะคาดจะรอเจรจากับสหรัฐฯในการประชุม G20 ในเดือนหน้า นอกจากนี้ยังคาดหวังว่าจะเห็นเม็ดเงินจากการเพิ่มน้ำหนักตลาดไทยโดย MSCI ต่อเนื่องจากช่วงเช้า (เห็นได้จากมูลค่าการซื้อขายภาคเช้าที่ 3 หมื่นล้านบาท)
กลยุทธ์การลงทุนทยอยสะสมหุ้นกลุ่มต่อไปนี้ 1) กลุ่มหุ้นที่อิงการบริโภคในประเทศ CPALL BJC HMPRO CPF MEGA 2) กลุ่มหุ้นที่อิงกับโครงสร้างพื้นฐานและสาธารณูปโภค AMATA STEC CK BGRIM DTAC 3) กลุ่มปันผลสูง ได้ประโยชน์จากเทรนดอกเบี้ยขาลง และมีเงินไหลเข้าจากกองทุนตราสารหนี้หลังโดนเก็บภาษี 15% ได้แก่ JASIF TFFIF ABPIF QH ADVANC INTUCH 4) กลุ่มที่งบ 1Q19 ดี กำไรมีแนวโน้มถูกปรับขึ้น ได้แก่ SAPPE, PR9, PTG, SPALI, TTCL, PRM
ประเด็นเศรษฐกิจที่น่าติดตามสัปดาห์นี้ วันพฤหัสฯติดตามดัชนี GDP ไตรมาส1 ของสหรัฐ โดยตลาดคาดการณ์ที่ 3.1% QoQ วันศุกร์จะมีการรายงาน PMI ภาคการผลิตของจีนประจำเดือนพ.ค. ตัวเลขคาดการณ์อยู่ที่ 50.5
หุ้นแนะนำ INTUCH MEGA PRM